MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Märtrite Hääl on alustanud tegevust Mosambiigis,
mille Põhja-osast on kujunenud
metsikute islamistide terroristlike tegude tallermaa.
Sealne konflikt on osa
suuremast Aafrikast toimuvast islamistide tegevusest.
Kohalikud terrorirühmitused
saavad Aafrikasse saabunud ISIS'lt uut hoogu.
Mis juhtub kristlastega,
kes sattuvad islamistide rünnakute alla?
Räägime täna Hannu Lahtineniga nii terrorismist kui Aafrikast,
tehes seda pealkirja all "Mosambiigi pisarad".
Tere tulemast Hannu Lahtinen, rääkima Mosambiigi pisaratest!
Tänan!
Mosambiik on me teenistuse uus sihtkoht,
kuid räägime esmalt üleüldiselt neist terroriorganisatsioonidest,
mis on Aafrikas tegutsemas ja vallutamas üha uusi alasid.
Kui mõelda maailmas tervikuna tegutsevatele
islamistlikele terroriorganisatsioonidele,
siis neid on kümneid.
Kuid mis on neil kõigil ühist?
Tundub, et kõigis neis piirkondades, kus need rühmitused tegutsevad,
on teatud seltskond, kelle nad saavad endaga kampa.
Ja seda täiesti inimlikel põhjustel.
Seal on palju vaesust.
Seal on palju noori,
kel puuduvad eluks igasugused väljavaated.
On lausa neid, kes on kasvanud üles kuskil laagrites vms.
Ka võib põhjuseks olla nö omanditunne oma isamaa suhtes,
nii et tahetakse ise valitseda oma maad,
et võõrad ei saaks seda teha.
Nende maa maavarasid on ära kasutatud,
kuid nad tahavad neid nüüd endale.
Nii et ka palju selliseid sotsiaalseid faktoreid
või rahulolematust riigi juhtide osas.
Kui mõelda kasvõi Araabia kevadele, siis sarnaseid jooni esineb nüüdki.
Mul üks väike vaheküsimus -
kas see kõik mõjutabki ennekõike just noori,
sest just noored on sageli radikaalsed.
Sest noored on sageli need, kes võitlevad vabaduse ja õiguse eest
ja seda üle kogu maailma.
Jah, mu meelest ongi suurem osa neist just noored.
Kuid kui vaadata kõiki arutelusid lääne meedias,
siis tundub, et me oleme nii ilmalikustunud,
et meil on raske uskuda,
et usk võiks omada kellegi jaoks nii suurt tähendust.
Kuid kõigis neis terroriliikumistes ja piirkondades, kus nad tegutsevad,
valitseb islam kõige täiega.
Nii on oluline mõista,
et neid liikumisi ühendab enam-vähem sama mõtteviis,
kui see, mis valitseb Saudi-Araabias.
Vahhabism, mis võttis maad paarsada aastat tagasi.
Nii toimubki tagasipöördumine sellise islami juurde,
mida nende prohvet Muhamed praktiseeris Medinas
oma elu lõpu osas.
Sealt nad ammutavadki oma indu,
naasedes tagasi algupärase islami juurde.
Sest nad arvavad, et praegune islam on kõrvale kaldunud, ilmalikustunud,
lahjenenud ja liberaalseks muutunud.
Eks sama ole kristlastegagi -
me tahame pöörduda tagasi algkoguduse sarnase ristiusu juurde.
Ehk siis see on selline usupuhastuse mõtteviis.
Jah, seal on palju erinevaid tegureid.
Islamis on muidugi kaks erinevat peatükki.
Kui vaadata nende pühakirja Koraani,
siis seal on oma peatükid ehk suurad juba Meka ajast.
Muhamed elas Mekas, Saudi-Araabias.
Tal oli esimestel aastatel vaid väike seltskond järgijaid
ja nad olid vägagi tagakiusatud.
Nii on tolleaegsed suurad üsnagi rahumeelsed.
Ta jagas oma usku jutluste kaudu
ja õhutas seda kaudu inimesi end järgima.
Kui ta aga pidi põgenema Mekast Medinasse,
muutus ka ta toon.
Kui mõelda islamile vaid Meka suurade põhjal,
ei saaks kuidagi öelda,
et islam oleks oma õpetuse poolest vägivaldne.
Seal on täitsa positiivseid peatükke juutide ja kristlaste kohta
ning palju muud sellist.
Kuid Muhamedi toon muutus, kui ta põgenes Mekas Medinasse.
Ta sai palju rohkem mõjuvõimu ja liitus teatud sealsete hõimudega,
saades ka relvi jne.
Ja siis Allah oli talle öelnud,
et unustagu nad kõik Meka-aegsed lood
ja nüüd on aeg Medina aegseteks peatükkideks ja ilmutusteks.
Sellest ajast algab 9. suura ehk Koraani 9. peaükk.
Koraan ei ole kirjutatud kronoloogilises järjestuses,
vaid väiksemad suurad on alguses ja lühemad suurad lõpus.
Enam-vähem selline jaotus.
Uurijate sõnul on 9. suura ehk mõõga või meeleparanduse suura
kirjutatud viimasena või eelviimasena.
Seal on väga selgelt kirjas, et kõik valeusklikud tuleb tappa.
See on araabiakeelne üleskutse või lausa käsk,
mille kaudu edastatakse Allahi poolne luba
islami vägivaldsele levitamisele.
See annab kui teoloogilise aluse sellele kõigele.
Muhamed muutus
ja ta järgijad hakkasid ründama karavane ning külasid.
Inimesi, kes ei teadnud neist midagi.
Nad tapsid mehed ja võtsid nende naised orjadeks.
Ühtlasi röövisid ja laastasid.
Nad tegid seda eripaigus ja väga vägivaldselt.
Kõik need terrorirühmitused - Al-Qā‘idah, Taliban,
Al-Shabab Aafrikas ja mitmed teised
ammutavad motivatsiooni just sellest,
kuidas Muhamed Medinas islamit praktiseeris.
Ehk neid võiks ühtpidi võrrelda kristlike ärkamisliikumistega,
kus me püüame pöörduda tagasi algkoguduse mudeli juurde,
kus kõik oli uus ja värske.
Tundub, et neil on sarnane teema.
Jaa, olen isegi mõelnud sellele, kui olen sellest moslemitega rääkinud.
Olen öelnud, et me mõlemad pürgime algse asja poole
ja nad on sellega enam kui nõus.
Sest me kristlastenagi oleme kaldunud veidi kõrvale algsest loost.
Ütlesin neile: "Võrdleme, kuidas teie usu õpetaja või rajaja
levitas te usku Medinas
ja kuidas meie Issand seda tegi.
Kas Jeesus tappis või õpetas kedagi tapma
või kas Tema jüngrid tegid seda?
Kas Apostlite tegudes on kuskil kirjas,
et nad vallutasid mõõgaga linnu Jeruusalemmast Rooma välja?"
No ega ikka ei ole küll,
mistõttu see oli kindlasti huvitav jutuajamine teil.
Kuid millised on nende terrorirühmituste käitumisviisid?
On see siis nende eesmärk põhjustada hirmu ja šokki
ja kasutada tooreid võtteid?
On neil oma ühised käitumisviisid?
Eks neid ikka leidu.
Nagu inimeste röövimised ja hirmu külvamine.
Erinevus on ehk vägivaldsuses.
Kui võrrelda Afganistanis tegutsevat Talibani,
siis see on tänaseks koondanud oma tegevuse
pigem oma riiki ehk Afganistani.
Mitmed teised rühmitused aga tahavad laiendada islami mõjuvõimu
kõikjale mujalegi maailma.
Erinevused tulevad esile ka sellest,
kas tegu on sunniitidega või šiiitidega.
Nendegi vahel on teatud erinevused.
Kuid üks suur supp siiski. - Nii on.
Sageli aga on nende eesmärgiks teatud piirkondade vallutamine,
mille kaudu allutada lõpuks kogu maailm
islami õpetusele.
Nii sai kord Hamas Gaza oma valdusesse.
Taliban aga sai kogu Afganistani oma võimu alla.
ISIS valitses kunagi Iraagis ja Süürias.
Kuid Talibani võim on kõigist neist kõige värskem.
Mida see Afganistanis elavatele kristlastele tähendab?
On tõesti huvitav, milliselt Afganistan on nüüd pildile tulnud.
Mäletad kindlasti, kuidas me meeskonnaga palvetasime
mõned kuud enne seda,
kui toimus Talibani viimane võimuletulek.
Kogesime korraga palves "Afganistan".
Kui aus olla, me pole teinud midagi Afganistani heaks.
Nii nagu ka Märtrite Hääl pole seda suurt palju teinud.
Me muidugi jälgime igapäevaselt tagakiusatud kristlaste olukorda
ja teame, et Afganistan on kristlaste jaoks
üks maailma raskemaid paiku.
Seda ka juba enne Talibani tulekut.
Kuna Märtrite Hääl ei saa aidata kogu maailma,
aitame neid, kelle osas Jumal meid juhib ja suunab.
Nii tõusiski Afganistan palves esile
ja me mõtlesime, kuidas saaksime seal midagi aidata?
Siis tuligi Taliban võimule, kelle silmis kristlased on valeusulised.
Kuna kristlased ei usu nii nagu nemad,
tuleb nad tappa.
Mõeldes eelmisele Talibani valitsusele,
mille rahvusvahelised väed USA juhtimisel
2000. aasta alguses hävitasid.
Mäletan siiani telepildist nähtut,
kuidas kõik sealsed
kindlasti UNESCO maailmapärandi hulka kuuluvad Buddha kujud hävitati
ja kõik nö vale sai kõrvaldatud.
Üks mu hea misjonärist sõber, kes on seal 40 aastat tegutsenud,
istus seal ühe teise misjonärist sõbraga vangis.
Teda taheti viia Kandahāri mahalaskmisele,
kuid USA eriväelased päästsid ta.
Nii et tegu on väga ohtliku maaga.
Nüüd aga, mil see olukord tekkis,
on meil korraga tekkinud Afganistanis teatud kontaktid.
Inimesed põgnevad sealt elu eest.
Viimaste aastate jooksul on paljud afgaanid saanud kristlaseks.
Taevas üksi teab, palju neid on.
Kuid seda on juhtunud rohkem, kui eales varem.
Olen viimastel päevadel mõelnud Apostlite tegude 9. peatüki peale,
kust tahan lugeda mõned salmid.
Saulus oli saanud Damaskuses usklikuks
ja hakkas koheselt julgesti rääkima, et Jeesus on Jumala Poeg,
üllatades sellega inimesi.
Apostlite teod 9:23-25:
"Kui juba üsna hulk päevi oli möödunud,
võtsid juudid nõuks ta hukata.
Aga Saulusele sai nende salasepitsus teatavaks.
Nemad luurasid aga päevad ja ööd väravais,
et teda hukata.
Kuid ühel ööl ta õpilased võtsid
ja lasksid ta korvi sees müüriava kaudu alla."
Midagi sellist toimub praegu ka Afganistanis.
Info, mida oleme sealt saanud, on see,
et Talibanil on väga palju infot.
Neil on infot kristlike organisatsioonide kohta,
kes on aidanud seal kannatavaid inimesi.
Neil on palju infot ja nimekirju kristlaste kohta.
Nad käivad kodust kodusse
ja kui leiavad kristlasi, annavad neile 2 valikuvarianti -
kas loobuda oma usust või saada tapetud.
Tegu on väga raske olukorraga, sest see on elu ja surma küsimus.
Nii nagu Paulusegi puhul,
kus tema jälitajad passisid ööd ja väevad linnaväravais,
sest ta taheti kätte saada ja tappa.
Taliban teeb täna just seda sama, otsides nö valeusulisi, et neid tappa.
Olukord on tõeliselt ohtlik,
aga me oleme tänulikud, et võime aidata selles olukorras
nii nagu Paulustki aidati.
Jüngrid aitasid tal põgeneda,
lastes ta korvi sees müüriava kaudu alla,
nii et ta sai jätkata oma tegevust.
Nii peamegi meiegi aktiivselt abi osutama.
Meile on avanenud selleks kolm erinevat kanalit,
millest arusaadavatel põhjustel ei saa lähemalt rääkida.
Aga me saame aidata põgenevaid Afganistani kristlasi
nende hädaolukorras.
On tore, et oleme saanud avada konto nende jaoks,
mille kaudu saata neile abi,
et toetada sealseid usuõdesid- ja vendi.
Nad siis põgenevad sealse islamirühmituse terrori eest.
Mõeldes veel neile terrorirühmitustele,
mida on üle maailma suur võrgustik,
siis üks, kes on neid inspireerinud, on Moslemi vennaskond,
mis sündis Egiptuses
ja mis on poliitilise islami osas läinud ikka väga kaugele,
viljeledes ka radikaalset ideoloogiat, mis tugineb šariia seadusele.
Nii on kõik teisedki terrorirühmitused ammutanud sellest ideoloogiast.
Neid on üle maailma väga palju.
Filipiinidel tegutseb Abu Sayyaf, millest soomlasedki teavad.
Afganistanis tegutseb Taliban.
Al Qaida, paljude terrorirühmituste ema,
mis sai alguse samast piirkonnast ja mille rajajaks oli Osama bin Laden.
ISIS tegutses kohutaval moel Lähis-Idas.
Hezbollah on veidi teistsugune.
Mille poolest see siis teistest terrorirühmitustest erineb?
No üks erinevus on see, et Hezbollah tegutseb Liibanonis
ja soovib rünnata Iisraeli, tulistades sinna rakette.
Enamik Hezbollahi kuulutavest terroristidest on šiiidid,
hoides lähedast sidet Iraaniga, mis on suurim šiiitide riik.
Seal vahepeal on veel Süüria,
kelle president Bashshār al-Asad on aleviit.
Aleviidid on šiiitide üks alarühmasid.
Kuid seal nad siis kõik koos tegutsevad.
Teema on hetkel ka seetõttu esil, et just äsja täitus 20 aastat sellest,
kui al-Qaida ründas 11.09.2001 hävitaval moel Ameerikat,
millest on väga palju räägitud.
Suundume nüüd kohe varsti Mosambiiki Aafrikas,
mis on me tänase saate teema.
Aafrikaski on palju terrorirühmitusi.
Põhja-Aafrikas enda omad
ja Lõuna-Aafrikas omad, millest on me saadeteski juttu olnud.
Näiteks Boko Haram Nigeerias,
mis on hakanud küll oma haaret kaotama.
Kuid fulanid õppisid nende käest väga konkreetset islami terrorismi.
Ka ISIS on tulnud nüüd Lääne-Aafrikasse.
Kuid Aafrika idarannikul tegutseb Somaalia rühmitus Ash-Shabāb,
mis on paljudele teada.
Nad on möllanud nii Somaalia aladel kui Keenias
ja liikunud vist ka Põhja poole?
Tõenäoliselt küll.
Kuid liikudes Somaaliast läbi Keenia ja Tansaania,
jõuame Mosambiiki,
kus tegutseb oma terrorirühmitus Ansar al-Sunna,
mis on juba mõnda aega tegutsenud Mosambiigi põhjaosas.
Sellest on saanud kui Kesk-Aafrika ISIS.
Nad liitusid ISIS'ga ametlikult 2019. a.
Sellised rühmitused siis seal kandis.
Millised kogemused sul Aafrika idarannikuga on?
Ma polnud seal enam aastaid käinud, enne, kui tulin Märtride Häälde tööle.
Käies varustamas seal koguduse pastoreid ja evangeliste
ning jagades seal evangeeliumi,
oli näha küll, kui ka inimesi intervjueerisin,
et nad olid saanud osa ikka väga toorest tagakiusust.
Nägin ka hävitatud palvekodasid.
Kuid samas on ka Jumal hakanud tegema imelist tööd seal.
Mul on seal häid sõpru, kes on kunagised imaamid.
Nii on juhtunud seal seda, et Jeesus on ilmunud moslemitele,
neile on kuulutatud evangeeliumi
ja neist on saanud radikaalsed Jeesuse järgijad
ja Tema sõnumi edasiviijad.
Ida-Aafrikale tasub igal juhul tähelepanu pöörata
ja Soomest on sinna läinud ka palju misjonäre.
Usun, et peame kogudustega koos
panustama nendele aladele, kuhu veel pole jõutud.
Seda siis Aafrika idarannikul, kus islam praegu mõju avaldab.
Tahame aidata sealseid tagakiusatuid,
nii nagu aitame ka kristlaseks saanud somaallasi.
Terrorirühmitused on ilmselgelt muutunud aktiivsemaks,
soovides levitada oma sõnumit.
Nii tegutseb ISIS nii Mosambiigis kui ka Tansaanias,
olles jõudnud isegi Aafrika sisemaani Kongos.
Mosambiigi põhjaosa
on langenud samuti islamistide terrorirünnakute alla,
millest oleme saanud lugeda siin Soomeski.
Mosambiigis elab u 30 miljonit inimest
ja selle lõuna osas on palju kristlasi.
Kuid põhja pool on rohkem islamistide ala,
kus on toimunud rohkem rünnakuid.
Oskad ehk kirjeldada sealset islamistlikku tegevust?
Seda on olnud šokeeriv kuulda-näha.
Tulles Tansaaniast alla jõuamegi Mosambiiki,
kus Cabo Delgado provintsis toimuvad ikka täiesti meeletud asjad.
Sellest on saanud islami terroristide tippsihtmärk.
Tegu on kõige vaesema provintsiga,
kus valdava enamuse moodustavad moslemid.
ISIS on kuulutanud selle oma provintsiks,
vastab see siis tõele või mitte.
Kuid 300 000 inimest on pidanud sealt põgenema.
Tuhandeid inimesi on tapetud ja nende kallal julmalt vägivallatsetud.
Inimestel on kõrid läbi lõigatud või neid on teiste silme all tapetud.
Seal tegeletakse salametsandusega, kasutatakse loodusvarasid jne.
Nad rahastavad radikaalset islami väljaõpet
ja radikaalseid imaame.
Seal on ikka väga kohutavaid asju juhtunud
ja see on jõudnud ka soomlaste teadvusse.
Kui mõelda sellele, et Afganistani missioon on lõppenud,
siis soomlased on hetkel missioonil Malis
ehk siis rõhuasetus liigub rohkem Aafrika poole,
kus asub ka Mosambiik.
Ja Soome on panustanud kõvasti ka Mosambiigi abistamisse.
Ja ka Märtrite Hääl on asunud aitama
Mosambiigis kannatavaid tavainimesi ja kristlasi.
Milles see Märtrite Hääle abi seisneb?
On tõesti tore, et saame seal kaasa aidata.
Me aitame sealseid kristlasi selliselt,
et kuna nad peavad nüüd pingsa olukorra tõttu põgenema,
siis me varustame neid sellise kangaga,
millest nad saavad õmmelda endale riideid.
Saadame sinna ka voodipesu, lastele mähkmeid ja üldist toiduabi.
Ka kaitsetekke ja telke kogu perele.
Sellist abi me neile saadamegi,
sest praegu on tõeliselt oluline aidata Mosambiigist põgenevaid kristlasi.
Olen isegi lugenud vähemalt ühte raamatut
Mosambiigi kristlastest, kristlikest jutlustajatest
ja kõigest, mis seal on toimunud.
Nii on tõeliselt ebameeldiv kuulda,
et islamistid on seal hetkel usupuhastust korraldamas
ja kogu maad vallutamas.
Usun, et oleks hea pidada seda piirkonda palves,
toetades neid igatpidi.
On sul endal seal mõnda tuttavat kristlast?
Tunned sa kedagi Mosambiigist?
Jaa, olen kohtunud osade sealsete kristlastega.
Ole hea ja palu ka üks lühike palve.
Atäh Sulle, armas taevane Isa,
et saame õnnistada hädas olevaid Mosambiigi kristlasi,
kes on sattunud kohutava terrorismi alla.
Paljude abikaasad on tapetud, pead otsast löödud ja palju muud.
Jeesus, aita neid nende mures!
Aita neid ka nende põgenemisel, kui nad üritavad leida paremat elu.
Me kuulutame Kolgata võitu nende piirkondade üle,
et evangeelium võiks jõuda ka nende noorte meesteni,
kes seal vihast ajendatuna tapavad.
Jeesuse nimel, aamen.
Meil on üks raamat
"Radikaalne isalmi sõda ristiusu vastu",
mis räägib väga põhjalikult ja selgelt
radikaalse islami levikust kristlikele aladele
ja sellest, mida kõike nad teevad.
Raamatu tagakaanel on öeldud:
"Maailmas pole ühtki teist gruppi, keda nii palju taga kiusataks,
kui kristlased.
Paljud asjatundjad ja ka ÜRO on selles osas ühte meelt.
Kristlased kannatavad ka Põhja-Koreas ja osadel India aladel
Eriti aga islamimaades nagu Pakistan, Iraan,
Saudi-Araabia, Iraak, Egiptus ja Indoneesia.
Sealne kristlaste olukord on eriti ohtlik
ja üha hullemaks muutuv.
Statistika ja tõestisündinud lood
räägivad karmi keelt tagakiusu mõõtmetest ja julmusest.
Radikaalsed islamistid on saavutanud üha enam võimu
ja muutunud üha agressiivsemaks,
mistõttu kristlikud vähemused elavad hirmu all
ja liiguvad üha süngema tuleviku suunas."
See raamat räägib siis just islami piirkondlikest vallutustest
ja see on tellitav me kodulehelt www.marttyyrienaani.fi/kauppa
Me kodulehelt saate tellida ka tasuta Märtrite Hääle ajakirja,
mis ilmub 6 korda aastas ja selle vahepeal ilmuvad uudiskirjad,
et hoida teid ikka kõigega kursis.
Tõlge: Anne-Ly Raukas